Παγκόσμια Ημέρα Ευαισθητοποίησης για την Προσβασιμότητα

Η Παγκόσμια Ημέρα Ευαισθητοποίησης για την Προσβασιμότητα είναι μια ημέρα ευαισθητοποίησης που εστιάζει στην ψηφιακή πρόσβαση και ένταξη περισσότερvn από ένα δισεκατομμύριο ανθρώπvn που ζουν σήμερα και ζουν με αναπηρίες. Λαμβάνει χώρα την τρίτη Πέμπτη κάθε Μαΐου.

Το 2018, εκτός από μια σειρά εικονικών εκδηλώσεων που σηματοδοτούν την Παγκόσμια Ημέρα Ευαισθητοποίησης για την Προσβασιμότητα, διοργανώθηκαν εκδηλώσεις ανοιχτές στο κοινό σε τουλάχιστον δεκαεννέα χώρες των έξι ηπείρων.

Σύμφωνα με τον ιστότοπο της Παγκόσμιας Ημέρας Ευαισθητοποίησης για την Προσβασιμότητα, «σκοπός είναι να κάνει τους πάντες να μιλάνε, να σκέφτονται και να μαθαίνουν για την ψηφιακή (διαδίκτυο, λογισμικό, κινητά, κ.λπ.) πρόσβαση ή ένταξη και για τα άτομα με διάφορες αναπηρίες». Οι τοπικές εκδηλώσεις της Παγκόσμιας Ημέρας Ευαισθητοποίησης για την Προσβασιμότητα δίνουν την ευκαιρία σε άτομα με αναπηρίες να χρησιμοποιούν το διαδίκτυο και άλλα ψηφιακά προϊόντα χρησιμοποιώντας υποστηρικτικές τεχνολογίες ή βοηθούν στη δημιουργία τεχνολογικών προϊόντων λαμβάνοντας υπόψη τις ανάγκες συγκεκριμένων αναπηριών.

Η Παγκόσμια Ημέρα Ευαισθητοποίησης για την Προσβασιμότητα θεσπίστηκε τον Μάιο του 2012, εμπνευσμένη από μια ανάρτηση ιστολογίου τον Νοέμβριο του 2011 του προγραμματιστή Τζο Ντέβον από το Λος Άντζελες.

Το 2019, κατά την 8η Παγκόσμια Ημέρα Ευαισθητοποίησης για την Προσβασιμότητα, η Ευρωπαϊκή Επιτροπή έδωσε στη δημοσιότητα μια γραφική αναπαράσταση της νομοθεσίας για τη Ψηφιακή Οικονομία και Κοινωνία, θέλοντας να δείξει ότι βρίσκεται δίπλα σε όλους τους πολίτες της Ευρωπαϊκής Ένωσης. Το 2023, η Γενική Γραμματεία Ψηφιακής Διακυβέρνησης και Απλούστευσης Διαδικασιών του ελληνικού Υπουργείου Ψηφιακής Διακυβέρνησης δημοσίευσε την 1η έκδοση του Οδηγού Ψηφιακής Προσβασιμότητας για ιστότοπους και εφαρμογές για φορητές συσκευές των οργανισμών της Ελληνικής Δημόσιας Διοίκησης.

 Εκδηλώσεις 
Κάποια παραδείγματα τοπικών εκδηλώσεων για την Παγκόσμια Ημέρα Ευαισθητοποίησης για την Προσβασιμότητα είναι:

 Από το 2012, η Ομάδα Προσβασιμότητας και Συμπεριληπτικού Σχεδιασμού του Λος Άντζελες διοργανώνει σχετική εκδήλωση.
 Ο οργανισμός Minnesota IT Services έχει ενθαρρύνει τους υπαλλήλους να εκτελούν τις εργασίες τους για 15 λεπτά χωρίς να χρησιμοποιούν ποντίκι.
 Το 2015, διοργανώθηκε ημερίδα στην Οτάβα από την OpenConcept Consulting, για τον εορτασμό της ημέρας.
 Το 2016, διοργανώθηκε ημερίδα από το Πανεπιστήμιο Κάρλτον στην Οτάβα.
 Το 2017, η Apple κυκλοφόρησε μια σειρά βίντεο και διοργάνωσε συναυλία ως μέρος μιας σειράς εκδηλώσεων διάρκειας μιας εβδομάδας για τον εορτασμό της Παγκόσμιας Ημέρας Ευαισθητοποίησης για την Προσβασιμότητα.
 Το 2018, διοργανώθηκε μια σειρά εκδηλώσεων στο Χαϊντεραμπάντ και στο Μπανγκαλόρ της Ινδίας.
 Το 2018, διοργανώθηκε εκδήλωση στην Οτάβα από την OpenConcept Consulting.
 Το 2020, οι Κρατικές Ψηφιακές Υπηρεσίες του Ηνωμένου Βασιλείου πραγματοποίησαν ημερίδα εκδηλώσεων στο διαδίκτυο για την ευαισθητοποίηση σχετικά με την ψηφιακή προσβασιμότητα.

 Δείτε επίσης 

 Σχεδίαση για Όλους
 Μαραθώνιος προγραμματισμού
 Κοινωνιολογία του κοινωνικού αποκλεισμού
 Διαδικτυακή προσβασιμότητα

 Παραπομπές 

 Εξωτερικοί σύνδεσμοι 
 Ιστότοπος Παγκόσμιας Ημέρας Προσβασιμότητας

Κατηγορία:Προσβασιμότητα
Κατηγορία:Αναπηρία
Ευαισθητοποιησης για την Προσβασιμοτητα